VS00064684
Datum: 2017-11-20T01:00:00.000+01:00
datum_sodbe_i_stopnje: 2021-03-19T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: lahki primeri
odskodnina: 16.600 EUR (pred upoštevanjem soprispevka in odbitne franšize)
opombe: II DoR 133/2022: Predlog za revizijo tožene stranke je bil zavrnjen (v delu, ki se nanaša na odmero višine odškodnine za nepremoženjsko škodo), ker ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Oškodovanec je bil ob škodnem dogodku star 20 let, zaposlen kot fizični delavec v Avstriji.

## Škodni dogodek

Padec na poledenelih tleh, ko je po pranju vozila zapeljal iz pralnice in izstopil iz vozila. Tožnikov soprispevek - 20%.

## Poškodba

Poškodba leve rame - zlom ponvice leve lopatice.

Kost se je zacelila v dobrem položaju.

## Telesne bolečine

6.000 EUR - 7 dni srednje hude telesne bolečine, 1 mesec občasne srednje hude do 3 ure dnevno, še 2 meseca občasne srednje hude do 1 uro dnevno pri intenzivnih vajah, 3 tedne trajne lahke bolečine, 3 mesece občasne lahke bolečine do 4 ure dnevno in še 2 meseca občasne lahke bolečine. Bolečine pri večjih obremenitvah se bodo pojavljale tudi v bodoče.

#### Ambulantno zdravljenje

Zadnjo kontrolo je tožnik opravil 8. 1. 2018, na kontrolo 19. 2. 2018 ni prišel.

#### Nevšečnosti med zdravljenjem

Operacija, 6 tednov imobilizacije, 4 mesece bolniškega staleža. 2 x CT slikanje.

## Strah

600 EUR - ni bilo primarnega strahu, 1 mesec je trajal srednje hud sekundarni strah. Pri tožniku je bila po opravljeni diagnostiki postavljena indikacija za operacijo, ki jo lahko spremljajo zapleti, potrebna je bila daljša rehabilitacija, obstajale so možnostii določenih omejitev po končanem zdravljenju.

## Zmanjšanje življenjske aktivnosti

10.000 EUR - manjša gibljivost v skrajnih legah, zlasti pri visokem dvigu roke navzgor in zasukih navzven. Zato ne more opravljati težjih fizičnih del, pri večjih fizičnih obremenitvah se mu lahko pojavi utrujenost. Lahko je omejen pri določenih športnih aktivnostih.

Pri tožniku se bodo bolečine in utrujenost pri večjih obremenitvah pojavljale tudi v bodoče. Zaradi nezmožnosti opravljanja fizičnega dela z rokami v položaju nad višino ramen je izgubil zaposlitev in zaradi teh omejitev težko najde zaposlitev. Tožnik kot mlad fizični delavec, ki je šele na začetku svoje poklicne poti, te trajne posledice doživlja intenzivneje.

---

Obligacijski zakonik (2001) - OZ člen 179